Chimène Badi

D'Chimène Badi, gebuer den 30. Oktober 1982 zu Melun, ass eng franséisch Sängerin.

 Biographie 
D'Chimène Badi ass als Kand vun algerianeschen Eltere zu Melun a Frankräich gebuer. Hire Papp kënnt vu Constantine, hir Mamm aus der Kabylei.Interview op evasionmag.com (gekuckt de 15. Januar 2013) Si huet e Brudder, Karim, an eng Schwëster, Déborah. Dräi Joer no hirer Gebuert sinn hir Elteren op Villeneuve-sur-Lot geplënnert.

Zanter si kleng war, wollt d'Chimène Badi Sängerin ginn. Si huet e Brevet d'études professionnelles an engem Beruffslycée gemaach a sech duerno an e Baccalauréat professionnel agroalimentaire ageschriwwen, fir Hygiènesinspekter an der Restauratioun ze ginn. Mä well hir dat net gefall huet, huet si hire Studium ofgebrach fir sech dem Sangen ze widmen.Biographie op ados.fr (gekuckt de 15. Januar 2013)

Kuerz drop huet si un engem Casting vun der franséischer Editioun vun der Sendung Popstars Deel geholl. Do ass si zwar kee Member vun der Gewënnergrupp ginn, mä krut trotzdeem e Plackekontrakt ugebueden. Hiren éischten Album, Entre nous, gouf an enger Woch am Québec an zu Toulouse opgeholl an ass ee vun den erfollegräichsten Albume vum Joer ginn. D'Single mam selwechten Numm ass direkt an d'Top 10 vun de franséischen Charts geklommen a konnt sech do 16 Woche laang halen, dovun zwou op der Nummer Eent. Am Juni ass si op der Fête de la musique op de Champs-Élysées virun 100.000 Leit opgetrueden.

2004 war si als Révélation francophone de l'année beim renomméierte Musekspräis Victoires de la musique nominéiert an huet d'Titellidd Le jour d'après vum Film The Day After Tomorrow gesongen. Och hiren zweeten Album Dis-moi que tu m'aimes gouf e groussen Erfolleg an huet sech ronn eng Millioun Mol verkaaft. D'Lidd Je viens du sud, eng Reprise vum Michel Sardou, huet déi 2. Plaz vun de franséische Singlecharts erreecht.

No enger Concertsrei an dem Livealbum Live a l'Olympia huet si 2006 hiren drëtten Album Le miroir op der Maart bruecht. D'Verkeef vun hirem véierten Album Laisse les dire (2010) waren zwar manner impressionnant wéi déi vun deene virdrun, mä hunn trotz allem nach 100.000 verkaaften Eenheeten erreecht.

Um Disk Gospel & Soul huet si Coverversioune vun amerikaneschen a franséische Standarden opgeholl. Op der Re-Editioun huet si en Duett mam Lionel Richie gesongen an am Oktober 2012 war si eng vun de Kandidatinnen an der Sendung Danse avec les stars. D'Joer drop hat si Problemer mat hirer Stëmm an huet hir Tournee mussen ofbriechen, well si net méi sangen dierft. Fir de belsche Fernseesender RTBF war si an der Jury vun der véiert Staffel vun der Castingshow The Voice Belgique (2014). Eréischt 2015 huet si hiren nächsten Album Au-delà des maux verëffentlecht, mat der éischter Single Elle danse.RFI: Chimène Badi, à bras-le-corps (10. September 2015) Déi zwee haten awer bedeitend manner Succès wéi déi fréier Wierker vun der Sängerin.

Vun Abrëll bis Juni 2016 huet d'Chimène Badi 35-mol d'Roll vun der Grizabella an der franséischer Versioun vum Musical "Cats" gespillt.Le Figaro: Chimène Badi rejoint la troupe de Cats au théâtre Mogador (25. Februar 2016) Am November huet si mam Julie Zenatti d'Lidd Zina (ici ou là-bas) opgeholl, eng franséischsproocheg Adaptatioun vum Lidd mam selwechten Numm vun der algeerescher Grupp Babylone. 2018 an 2019 sinn déi zwou Sängerinnen och gemeinsam op Tournée gaangen.

Mam Lidd Là-haut huet d'Chimène Badi un der franséischer Preselektioun vum Eurovision Song Contest 2019 deelgeholl a koum op déi véiert Plaz. Am selwechte Joer huet si och hire siwente Studiosalbum Chimène verëffentlecht.

D'Chimène Badi hëlt reegelméisseg un de Concerte vu Les Enfoirés Deel.

 Discographie 
Albumen
JoerAlbumKlassementVerkeefFRBECH2003Entre nous43510980 0002004Dis-moi que tu m'aimes12351 400 0002006Live à l'Olympia2330180 000Le miroir3834330 0002010Laisse-les dire4334110 0002011Gospel & Soul7442210 0002015Au-delà des maux61061+20 000melody.tv: Quels sont les tops et les flops musicaux de l'année 2015 ? (13. Januar 2016)2019Chimène2514502023Chimène chante Piaf4564

 Singelen 
JoerSingleKlassementAlbumFRBECH2003Entre nous145Entre nousJe vais te chercher163643Si j'avais su t'aimer21—692004Le jour d'après7624Dis-moi que tu m'aimesJe ne sais pas son nom1213—2005Je viens du sud2227Retomber amoureux11838Dis-moi que tu m'aimes2330502006Tellement Beau1515—Le Miroir2010Laisse-les dire———Laisse-les direEn équilibre———Plus de devoirs que de droits———D'une fille à sa mère———2011Parlez-moi de lui8542—Gospel & SoulAin't No Mountain High Enough (mam Billy Paul)———2012Ma liberté168——2015Elle vit————2015De quoi on se souvient————2016Zina (ici ou là-bas) (mam Julie Zenatti)150———2018Là-haut———— "—" steet fir Lidder, déi sech an deem Land net klasséiert hunn oder do net verëffentlecht goufen

 Um Spaweck 
 www.chimenebadi.fr

Kategorie:Franséisch Popsänger
Kategorie:Gebuer 1982